Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [1. számú melléklet a 28/2000. (IX. 21.) OM rendelethez]
Paragraph Index: 154

12. évfolyam Belépõ tevékenységformák Az öröklõdés lényegének kiemelése, önálló megfogalmazása. Annak belátása, hogy az élõlények és az élõvilág állandó változása szükségszerû és természetes folyamat. Annak felismerése, hogy az örökítõ anyag változatosságának csökkenése a földi élet számára veszélyes. A természet- és környezetvédelem fontosságát bizonyító önálló kiselõadások tartása. Érvelés a természetvédelmi területek fontossága mellett és a környezetszennyezõ, környezetpusztító tevékenységek ellen. Egyszerû ökológiai grafikonok, ábrázolások elemzése és készítése. A táplálkozási hálózatok mennyiségi jellemzõinek vázlatos ábrázolása, az ilyen ábrák értelmezése. Az életközösségek anyag- és energiaforgalmának önálló ismertetése vázlatrajzok, folyamatábrák segítségével. Élõlények és élõhelyük megfigyelése, a tapasztalatok dokumentálása. A rendelkezésre álló nyomtatott és elektronikus információhordozók önálló használata a biológiai környezet minél több oldalról, és minél részletesebb megismeréséhez. Önálló tájékozódás az élõvilág természetes rendszerében, annak elfogadása, hogy a fejlõdéstörténeti rendszer a természetes rendszer. Az ember elhelyezése a földi élõvilág rendszerében. A bioszférát, a földi környezetet veszélyeztetõ jelenségek felismerése, környezetkímélõ társadalmi-gazdasági stratégiák, alternatívák megnevezése. Annak belátása, hogy csak az egyének és a közösségek tudatos környezetkímélõ magatartása akadályozhatja meg az olyan emberi tevékenységeket, amelyek a földi környezetet szélsõséges mértékben változtatják, illetve a változásokat olyan mértékben felgyorsítják, amit az evolúció nem képes követni. A legfontosabb evolúciós események idõrendjének áttekintése. Annak tudatosulása, hogy az ember evolúciója során kialakult eltérések nem értékükben különböznek; a biológiai és kulturális örökség az emberiség közös kincse, amelyhez minden embercsoport hozzájárult. Témakörök Tartalmak Az öröklõdés Egy gén által meghatározott tulajdonság öröklõdése A fenotípus és a genotípus, a homozigóta és a heterozigóta kifejezések jelentése. Az intermedier és a domináns–recesszív öröklésmenet, valamint a kodominancia lényege. Néhány emberi tulajdonság, betegség öröklõdése. Több tulajdonság egyidejû öröklõdése A nem és a nemhez kapcsolt tulajdonságok öröklõdése. Az emberi ivar kialakulása. A gének és a környezet hatása a tulajdonságok kialakításában A környezet hatása, a genetikai információ megnyilvánulásának korlátai. A gének kölcsönhatásának jelentõsége, a mennyiségi jellegek kialakulása. A genetikai ismeretek gyakorlati vonatkozásai A genetikai kutatások jelentõsége. A genetikai eredmények és kutatások etikai kérdései. A populációk és az életközösségek A populációk tulajdonságai és változásai Egyedszám, egyedsûrûség és ezek változása, koreloszlás. Túlélési stratégiák. Az élettelen környezeti tényezõk és ezek változásai A legfontosabb élettelen környezeti tényezõk jellemzõi, a víz, a levegõ és a talaj védelme. Az élettelen környezeti tényezõknek az élõvilágra gyakorolt hatása. Ökológiai rendszerek Populációk közötti kölcsönhatások. Táplálkozási hálózatok. Termelõk, fogyasztók, lebontók. A létfontosságú anyagok körforgása a természetben. Az emberi tevékenység következményei az anyagforgalomban. Az életközösségek anyag- és energiaforgalmának összefüggése, mennyiségi viszonyai. Természetes és mesterséges életközösségek Az életközösségek fogalma és jellemzõi. A természetes életközösségek, mint önszabályozó rendszerek. Az élõvilág sokféleségének fontossága. Az élõvilág evolúciója és a jelenkori bioszféra Az evolúció alapjai és bizonyítékai Az evolúció lényege. Adaptív és nem adaptív evolúciós folyamatok; a fajok kialakulása. Az evolúció bizonyítékai. Az evolúció folyamata Az élet keletkezésére vonatkozó elképzelések. A földi környezet lényeges változásainak összefüggése az élõvilág evolúciójával. A prokarióta és eukarióta sejtek kialakulása. A többsejtûek evolúciójának legfontosabb lépései a tengerekben. A szárazföldi növények törzseinek kialakulása. Az állatok alkalmazkodása a szárazföldhöz. A jelenkori élõvilág kialakulása. Az ember evolúciója A korai emberfélék evolúciója. A Homo nemzetség evolúciója. A nagyrasszok kialakulása és a kulturális evolúció. A bioszféra jelene és jövõje A fõtermék-központú, rövidtávra tekintõ gazdálkodás. A talajt, a vizeket és a légkört károsító hatások és ezek következményei. A Föld globális folyamatai és az emberiség globális problémái. A humánökológia, civilizációs hatások és ártalmak. Az ember tevékenységének hatása a saját és a többi élõlény evolúciójára. Az ember tevékenységének hatása saját és környezete egészségére. A fejlõdés alternatív lehetõségei. A bioszféra jövõje. A továbbhaladás feltételei Tudjon érvelni a természetvédelmi területek fontossága mellett és a környezetszennyezõ, környezetpusztító magatartás ellen. Legyen képes táplálkozási hálózatok, életközösségek mennyiségi jellemzõit vázlatosan ábrázolni, az ilyen ábrákat értelmezni. Igényelje, hogy biológiai környezetét minél több oldalról, és minél részletesebben megismerje, használjon ehhez ismeretterjesztõ folyóiratokat, könyveket, határozókat és egyéb információhordozókat. Alakuljon ki az egészséges életmód, a tudatos táplálkozás igénye. Lássa be az egészségkárosító szokások egyéni és társadalmi hátrányait. Értse meg, hogy a rendszeres testmozgás az ún. civilizált embernek is alapvetõ szükséglete. Lássa be, hogy a védõoltások az egyéni és a közösségi-társadalmi érdekeket is szolgálják. Legyen képes az egészséget erõsítõ értékek felismerésére és az egészséget elõsegítõ magatartás elsajátítására. Értse meg, hogy az élõlények biológiai jellemzõi anyagilag meghatározottak és az örökítõ anyagban nem kódolt tulajdonságok nem fejleszthetõk ki. Jusson el annak az elfogadásához, hogy az élõlények és az élõvilág állandóan változnak. Lássa világosan, hogy az örökítõ anyag változatosságának csökkenése a földi élet számára veszélyes, ez legyen természetvédõ tevékenységének egyik mozgatója. Lássa be, hogy egyes emberi tevékenységek a földi környezetet szélsõséges mértékben változtatják, illetve a változásokat olyan mértékben felgyorsítják, amit az evolúció nem képes követni. KÉMIA 9–10. évfolyam Célok és feladatok A gimnázium 9–10. évfolyamán az általános iskolában lerakott alapokon tovább építjük a diákok kémiai ismeretrendszerét. A többi természettudományban szerzett tudással egyre több ponton érintkezve tovább fejlesztjük a tanulók ismeretrendszerét, világképét és képességeit. A diákok ebben a korban már igénylik és képesek is az elvontabb fogalmak befogadására, ezért a megértés dominál a kémiatanulásukban. Korábbi fizikai ismereteik és az általános kémia tudományos igényû tárgyalása a diákok korábbi szervetlen kémiai tudását is értelmezik, és olyan alapot adnak a jelenségek megértéséhez, ami az élõ rendszerekben lezajló bonyolult szerves kémiai folyamatokat is kezelni tudja. A hétköznapi életbõl vett példák teszik ezt a megismerési folyamatot életközelivé. A diákok anyagismerete gimnáziumi tanulmányaik során egészül ki a háztartás, a közvetlen környezet, a gazdaság és a természet szempontjából kiemelkedõ szerves anyagok tulajdonságaival. Megismerik az egészségkárosító szenvedélybetegségek kulcsvegyületeit (alkohol, nikotin, koffein, drogok) és ezek biológiai, társadalmi hatását. A kísérletezésben már gyakorlattal rendelkezõ gyerekek új, összetettebb eszközök használatát sajátítják el, mûszereket és számítógépet is használnak a kísérletek, mérések során. Sokan közülük tanári felügyelet mellett, leírás alapján önállóan készítenek elõ és hajtanak végre, estenként értelmeznek is kísérleteket, méréseket. Az érdeklõdõk a problémamegoldás eszközeként képesek használni tudásukat: kísérletet terveznek egy-egy probléma vizsgálatára, megoldására. A molekulamodellek használata a kovalens és a másodrendû kémiai kötések, valamint a szerves kémia feldolgozása során elengedhetetlen. A modellezés segít megérteni a bonyolultabb térbeli viszonyokat, fejleszti a térszemléletet és nagyon szívesen végzik a gyerekek. A bonyolultabb molekulák modelljeinek elkészítése izgalmas kihívás számukra. Az üzemlátogatásoknak fontos szerepe van a kémiai ipar és a mindennapi élet eddig ismeretlen vetületének bemutatásában, a pályaorientáció elõkészítésében. Élményt és megerõsítést jelent a diákoknak, amikor a termelõ üzem szakemberei az általuk ismert kémiai fogalmakkal írják le a gyártás folyamatát, a felmerülõ problémákat, a környezeti gondokat. A tantárgyi koncentráció egymást erõsítõ hatása eredményeként a 10. évfolyam végére már színvonalas, tudományos értékû szóbeli és írásbeli szövegalkotásra lehetnek képesek a tanulók. Ki kell használni, hogy ezeket a tevékenységeket szívesen és nagy hozzáértéssel végzik számítógép segítségével. A 14–16 éves korban szellemileg és érzelmileg is nagyon fogékonyak a környezeti gondokra a gyerekek. Már kezdik átlátni a világot, érzékelik és értik a fonák helyzeteket, erõs a kritikai érzékük és érzelmileg, értelmileg is nagyon nyitottak. Fontos cél és egyben lehetõség a gimnáziumi környezeti nevelés érdekében a biológia, a földrajz és a fizika tárgyak integrálása. Komoly eredményeket lehet így elérni a környezeti nevelés terén a diákok világképe, környezetszemlélete, értékrendje és mindennapi szokásaik tekintetében is. A kémiatanulás során olyan ismeretrendszert és képességkészletet sajátítanak el a diákok, amely továbbépíthetõ alapot ad a mindennapi élet szintjén az anyagok és a velük kapcsolatos információk kezeléséhez, amely ismétlés és gyakorlás után sikeres kémia érettségi vizsgára készít fel és amely kevés kiegészítéssel lehetõvé teszi az alaptudományok vagy az alkalmazott tudományok területén eredményes felsõfokú tanulmányok folytatását. Fejlesztési követelmények Ismeretszerzés és alkalmazás Szerezzenek alapos jártasságot a diákok a nyomtatott, sugárzott és digitális média kritikus használatában. Nyelvi, kommunikációs, számítástechnikai ismereteiket és a helyi audiovizuális lehetõségeket kiaknázva legyenek képesek tudományos igényû elõadás tartására, tanulmány megírására. A kísérletek megismétlése és leírás után történõ elvégzése után olyan problémákkal kell szembesíteni a tanulókat, melyeket kísérletek önálló tervezésével és végrehajtásával oldhatnak meg. A molekulamodellek elkészítésében szerezzenek a diákok rutinszintû gyakorlatot. Az elkészített modellek segítségével legyenek képesek értelmezni a molekulák szerkezetét, fizikai és kémiai sajátságait. Látniuk kell, hogy a környezeti problémák hátterében a tudományos-technikai fejlõdés, az ipari, gazdasági, társadalmi folyamatok állnak, és kérdéses, hogy a társadalom meg tudja-e oldani ezeket a gondokat a tudomány segítségével. Legyenek tudatában annak, hogy a lehetséges megoldások egy részének politikai, gazdasági ellenérdekeltségbõl eredõ akadályai vannak. Ismerjék fel a tanulók a saját mindennapi életükben a környezeti problé- mákat, és tanárok, valamint szülõk segítségével közösen keressenek megoldást az egyszerûbb gondokra. Jelenjen meg mindennapi életükben a környezettudatos életvitel minél több eleme. Családjukban, iskolájukban, tágabb környezetükben szerzett személyes tapasztalataik és tanulmányaik nyomán diákjainknak meg kell érteniük, hogy az egészség és a környezet épsége semmivel nem pótolható érték az egyén és a kisebb-nagyobb közösségek számára. Ismerniük kell azokat a környezeti tényezõket és életmódunk azon összetevõit, amelyek veszélyeztetik ezeket az értékeket. Legyen ezekrõl a kérdésekrõl saját véleményük. Tájékozottság az anyagról Az anyag részecsketermészetérõl rendelkezzenek a tanulók a koruknak, elvonatkoztatási készségüknek megfelelõ ismeretekkel. Vizsgálataik és tanulmányaik eredményeként ismerjék a környezetükben elõforduló fontosabb szervetlen és szerves anyagok részecskeszintû szerkezetét, a szerkezetbõl következõ és egyéb fontos tulajdonságait, esetleges veszélyeit és biztonságos, szakszerû használatukat. Ismerjék a diákok az anyag különbözõ szervezõdési szintjeinek jellegzetességeit, tudják mi az azonos és mi az eltérõ ezek között. Környezetünk anyagai közül az elfogyasztott tápanyagokkal kerülünk a legközvetlenebb, hosszú ideig tartó kapcsolatba. Legyenek tájékozottak a diákok a szervezetükbe kerülõ természetes és mesterséges anyagokról. Legyen áttekintésük ezen anyagok szerepérõl, értékérõl, veszélyeirõl. Legyenek tudatában a táplálkozás egészségmegõrzõ szerepével, ismerjék az egészséges étkezési szokásokat. Az egészségkárosító anyagok közül a nikotin, az alkohol és a tudatállapotot befolyásoló drogok jelentenek kö zvetlen veszélyt erre a korosztályra. Olyan formát kell találnunk ezen anyagok veszélyeinek, élveztük személyes és társadalmi hosszú távú következményeinek bemutatására, hogy ennek hatására a gyerekek elhatárolják magukat ezen anyagok használatától. A diákoknak ismerniük kell az õket veszélyeztetõ anyagok hatásait, el kell utasítaniuk ezek fogyasztását. Legyenek képesek a diákok saját környezetükben felismerni a káros anyagokat. Önállóan vagy megfelelõ segítséggel elõzzék meg és csökkentsék felhalmozódásukat. Tájékozódás az idõben. Az idõ és a természeti jelenségek Tudniuk kell a diákoknak, hogy az idõ alapmennyiség, amelynek segítségével meghatározhatók más mennyis égek is. Lássák, hogy a kémiai folyamatok idõbeli lefolyása különbözõ lehet (a rozsdásodástól a robbanásokig). Legyenek tudatában egyes kémiai folyamatok megfordítható jellegének. Példákon keresztül értelmezzék az egyensúlyi helyzet megváltoztatásának lehetõségeit. Tudják a diákok, hogy a kémiai, dinamikus egyensúly élettelen rendszerekben fordul elõ, az élõ rendszereket más jellegû egyensúlyok jellemzik. Tájékozódás a térben. A tér és a természeti jelenségek Legyen a diákoknak elképzelésük az atomon belüli méretarányokról, valamint a kémiai részecskék és a közvetlenül érzékelhetõ méretû testek méretének nagyságrendi eltérésérõl. Rendelkezzenek ismeretekkel a molekulák térbeli alakjáról, ennek változásáról és az ezen alapuló izomériáról. Ismerjék a részecskékbõl felépülõ halmazok alapvetõ térbeli viszonyait. Tájékozódás a természettudományos megismerésrõl, a természettudomány fejlõdésérõl A diákoknak tudniuk kell, hogy a sokszínû anyagi világ egységes a felépítõ részecskék és a kapcsolatukban érvényesülõ törvények, szabályszerûségek tekintetében. Érteniük kell azt, hogy a természet egységes rendszer, melyet csupán az emberi megismerés vizsgál különbözõ szempontok és módszerek, tudományágak alapján. Tudatában kell lenniük annak, hogy a tudományos megismerés kanyargós utakat bejárva fejlõdik. A felhalmozott tudás az egész emberiség közös eredménye, melyben testet ölt a letûnt generációk minden tapasztalata, az életüket a tudományos problémák megoldásának szentelõ tudósok munkája, tehetsége. Ismerjék a tanulók a kémiai ismereteikhez kapcsolódó legnevesebb hazai és külföldi kutatókat.

Source: https://magyarkozlony.hu/hivatalos-lapok/69faaa30923f18c966333a63b79ab2d66a83adbc/dokumentumok/05042b60c96755fdec94db0ecfff17417a66413f/letoltes